**Csongrád Város Polgármesterétől**

**Száma**: REF/ 38-5/2019.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2019. november 27-ei rendkívüli ülésére**

**Tárgy:** *Javaslat a III. sz. felnőtt háziorvosi körzet működtetésére vonatkozó feladat-ellátási szerződés megkötésére, valamint, a 128/2019. (VI.27.) önkormányzati határozat végrehajtására.*

**Tisztelt Képviselő-testület!**

Csongrád Városi Önkormányzat Képviselő - testülete a 128/2019. (VI.27.) önkormányzati határozat értelmében döntést hozott Csongrád Városi Önkormányzat által működtetett III. sz. felnőtt háziorvosi körzet (6640. Csongrád Gyöngyvirág u. 5.) orvosi rendelő telephelyének áthelyezéséről a 6640. Csongrád Fő u.2-4. sz. alá.

Ezt követően a III. sz. háziorvosi körzetben a feladatellátást végző Dr. Kovács György, az események tudatában, levélben fordult Csongrád Város Polgármesteréhez, melyben kérte az Önkormányzatot a rendelő helyiségének áthelyezésével kapcsolatos döntés felülvizsgálatára, illetve annak esetleges visszavonására.

Csongrád Városi Önkormányzat Képviselő-testülete figyelembe véve Dr. Kovács György háziorvos szakmai indokait, a zavartalan betegellátás biztosítását szem előtt tartva, a 128/2019. (VI.27.) önkormányzati határozat végrajtásának határidejét, 2019. 08.29.-ről, 2020. március 31-re módosítja.

A hideg beköszöntével Dr. Kovács György háziorvos szóban jelezte a praxisjog tulajdonosának, Csongrád Városi Önkormányzat Jegyzőjének, hogy a betegek kérésének eleget téve, - a régi városközponti feladatellátást -, szeretné ismét kezdeményezni. A téli időszakban az oly sokat vitatott távolság még inkább előtérbe került a betegek részéről, ezért kérte, hogy éljen a város a felajánlott lehetőséggel és kötözzön a háziorvosi rendelő a Fő u. 2.-4. sz. alá.

Továbbá Dr. Kovács György háziorvos bejelentette azon szándékát, hogy 2020. január 01.-től KFT.-t alapított és szeretné a jövőben, nem mint alkalmazott, hanem mint a KFT. személyesen közreműködő orvosa ellátni a háziorvosi feladatokat a III. sz. felnőtt háziorvosi körzetben. Továbbá felajánlotta, hogy a két szakdolgozót is a KFT. részéről szeretné foglalkoztatni.

2019. november 22-én benyújtott „VÉGZÉS „dokumentum alapján megállapítható, hogy a Szegedi Törvényszék Cégbírósága a K&T Medical Korlátolt Felelősségű Társaság bejegyzésre került Cg.06-09-025636 számú cégjegyzékbe. 2019. november 13.-án. A Cég székhelye: 6640. Csongrád, Csemegi K.u.7. fszt. 2. A cég tevékenysége: Általános járóbeteg – ellátás. A cég vezető tisztségviselője; Dr. Kovács György ügyvezető.

A Csongrád Városi Önkormányzat III. sz. háziorvosi körzetében jelenleg mindhárom munkavállaló az orvos a körzeti ápoló és az asszisztens is önkormányzati alkalmazott. Mindhárom munkavállaló esetében a foglalkoztató a K&T Medical Korlátolt Felelősségű Társaság lenne 2020. január 01.-től, azzal a kitétellel, hogy a feladatellátás nem sérülhet és folyamatosan biztosított lesz.

 Kérem, az előterjesztés megtárgyalását és a határozati javaslat elfogadását!

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a *„*Javaslat a III. sz. felnőtt háziorvosi körzet működtetésére vonatkozó feladat-ellátási szerződés megkötésére, valamint, a 128/2019. (VI.27.) önkormányzati határozat végrehajtására.” tárgyú előterjesztést és az alábbi döntést hozza:

1. Csongrád Városi Önkormányzat Képviselő – testülete hozzájárulását adja, hogy a III. sz. felnőtt háziorvosi körzet feladatait 2020. január 01-től, a K&T Medical Korlátolt Felelősségű Társaság, személyes közreműködő Dr. Kovács György háziorvos lássa el a mellékletben foglalt feladat-ellátási szerződés szerint.

 Felkéri a polgármestert a melléklet szerinti feladat-ellátási szerződés megkötésére.

Határidő: azonnal

Felelős: Bedő Tamás polgármester

1. Csongrád Városi Önkormányzat Képviselő-testülete elfogadja, hogy szakdolgozók tekintetében a foglalkoztató 2020. január 01.-től a K&T Medical Korlátolt Felelősségű Társaság. A dolgozókkal a munkaszerződés és a munkáltatói jogok gyakorlása a K&T Medical Korlátolt Felelősségű Társaság kötelezettsége, azzal a kikötéssel, hogy a III. sz. háziorvosi körzet személyi feltételekre vonatkozó jogszabályi minimum követelményei nem sérülhetnek, illetve az nem befolyásolhatja, akadályoztathatja a folyamatos betegellátást.

 A dolgozók áthelyezésére vonatkozó határidő 2020.01.01.

Határidő: folyamatosan a működési engedélyeztetéssel

Felelős: K&T Medical Korlátolt Felelősségű Társaság részéről, Dr. Kovács György háziorvos

1. Csongrád Városi Önkormányzat Képviselő-testülete tudomásul veszi, hogy a III. sz. felnőtt háziorvosi körzet a 6640 Csongrád, Gyöngyvirág u. 5 sz. alól a 6640 Csongrád, Fő. u 2-4. sz. alá kerül áthelyezésre. A rendelő helyiség átköltöztetésére működési engedély eljárásának lefolytatása után kerülhet sor. Ezen döntéssel a 128/2019. (VI.27.) önkormányzati határozat végrehajtásra kerül.

Határidő: azonnal.

Felelős: Bedő tamás polgármester

1. A Képviselő-testület felkéri Csongrád Város Jegyzőjét a háziorvosi rendelő céljára felajánlott helységre az ingyenes használatra vonatkozó szerződést kösse meg Dr. Herczegfalvi László ügyvezetővel.

Határidő: azonnal

Felelős Dr. Juhász László jegyző

1. A Képviselő-testülete felkéri a polgármestert a melléklet szerinti feladat-ellátási szerződés aláírására.

Határidő: azonnal.

Felelős: Bedő tamás polgármester

1. Csongrád Városi önkormányzat Képviselő-testülete felhívja az illetékesek figyelmét a lakosság folyamatos tájékoztatására.

Határidő: Folyamatos

Felelős: K&T Medical részéről Dr. Kovács György háziorvos

Erről jegyzőkönyvi kivonaton értesítést kap:

1. Képviselő-testület tagjai
2. Dr. Kovács György háziorvos
3. Dr. Herczegfalvi László ügyvezető
4. Egészségügyi referens és általa: az érintettek

Csongrád, 2019. november 26.

 Bedő Tamás

 polgármester

REF/ 38-5 /2019. számú előterjesztés melléklete

***Feladat-ellátási szerződés***

***(TERVEZET)***

mely létrejött **Csongrád Város Önkormányzata** (képviseletében: Bedő Tamás polgármester, Csongrád, Kossuth tér 7.) és **a K§T Medical Korlátolt Felelősségű Társaság; személyes közreműködő Dr. Kovács György háziorvos** (továbbiakban: KFT.) között Csongrád város egészségügyi alapellátás feladatainak a III. sz. felnőtt háziorvosi körzetében történő feladat - ellátására.

Jelen feladat-ellátási szerződésben foglalt kötelezettség teljesítésében személyesen **Dr. Kovács György háziorvos** köteles személyesen eljárni, tartós helyettesítés jogcímen. Ezek teljesítéséért személyes felelősség terheli.

1. A felek rögzítik, hogy közöttük önálló orvosi tevékenységről szóló feladat-ellátási szerződéskötés jön létre.
2. A feladat-ellátási szerződésre az egészségügyről szóló 1997. évi CLIV. tv. az önálló orvosi tevékenységről szóló 2000. évi II. tv. és a társadalombiztosítás pénzügyi alapjairól szóló többször módosított 1992. évi LXXXIV. tv., a 43/1999. (III. 03.) Korm. rendelet és a módosított 4/2000. (II. 25.) EüM. r. az irányadó.
3. Csongrád Városi Önkormányzattal kötött feladat-ellátási szerződés alapján a III. számú felnőtt háziorvosi körzet a Csongrád, Fő. u. 2.-4. sz. alatti rendelőhelyiségben működik.
4. A KFT. szakmai felügyeletét a Csongrád Megyei Kormányhivatal Szentesi Járási Hivatal Járási Népegészségügyi Intézete, a Tisztifőorvos, és a Nemzeti Egészségbiztosítási Alapkezelő látja el. Az utóbbi a finanszírozásban való részvétele miatt érvényesítheti meghatározott jogát.

Amennyiben a felügyelő szervek a vállalkozó szakmai munkáját nem találják megfelelőnek, akkor az önkormányzat kezdeményezi a szerződés felbontását.

1. A rendelési idő, a Csongrád Megyei Kormányhivatal Szentesi Járási Hivatal Járási Népegészségügyi Intézete által kiadott működési engedélyben meghatározott melléklete szerint került kialakításra, napi hat órában.
2. Csongrád város közigazgatási területén a sürgősségi orvosi ügyelet működtetését, illetve munkájának megszervezését a Dr. Szarka Ödön Egyesített Egészségügyi és Szociális Intézmény biztosítja, amelyben a személyesen közreműködő háziorvos megállapodás alapján tevékenységet vállalhat.
3. A KFT. kötelezettséget vállal arra, hogy a III. sz. felnőtt háziorvosi körzet területén (a megállapodás 1. sz. melléklete, a III. sz. háziorvosi körzet területi leírása) – területi, ellátási kötelezettséggel – a háziorvosi feladatokat folyamatosan ellátja és a hozzá bejelentkezett biztosítottak részére az érvényes előírásoknak, a szakma szabályainak megfelelő háziorvosi szolgáltatást nyújt.

Az háziorvosi körzethatárok módosítása, új körzet kialakítása a Képviselő-testület hatásköre, melyet a KFT. tudomásul vesz.

1. A KFT. elsődleges, személyes és folyamatos ellátást nyújt az egészségi állapot megőrzése, a betegségek megelőzése és gyógyítása céljából.
2. A KFT. köteles ellátni a külön jogszabályban foglaltak szerint bejelentkezett biztosítottakat.
3. A gyógyító-megelőző alapellátás keretében feladatkörébe tartozik az egészséges lakosság egészségnevelése és szűrése, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve – szükség esetén – szakorvosi, vagy fekvőbeteg gyógyintézeti vizsgálatra, gyógykezelésére való utalása. E feladatait a rendelőben, indokolt esetben a beteg otthonában végzi.
4. A közegészségügyi-járványügyi feladatok ellátását a 4/2000. (II. 25.) EüM. rendeletben foglaltak szerint kell elvégezni.
5. A rendelési idő alatt el kell látni a feladatkörébe utalt orvos-szakértői tevékenységet, melynek keretében – külön jogszabályban foglalt díj ellenében – látleletet ad ki.
6. A személyes közreműködő megszervezi a saját helyettesítését. A helyettesítését csak olyan orvos láthatja el, aki a háziorvosi feladatkörre előírt feltételekkel rendelkezik, vagy munkájának szakmai felügyelete biztosított.
7. A KFT. köteles vezetni a háziorvosi szolgálatok által vezetendő nyomtatványok jegyzékét, amelyek adatait számítógépen is nyilvántartja.
8. A KFT. ellátja a 13/1992. (VI. 26.) NM. rendelet alapján a közúti járművezetők egészségi alkalmasságának vizsgálatát.
9. A KFT. ellátja mindazokat a háziorvosi szolgáltatásokat, amelyeket törvény, rendelet, a szerződés hatálybalépését követően a háziorvosi szolgálat feladatkörébe utal.
10. A szerződő felek jelen feladat-ellátási szerződést 2020. január 1-jétől szóló határozatlan időtartamra kötik.

Csongrád Városi Önkormányzat jelen feladat-ellátási szerződést indokolással akkor mondhatja fel, ha

1. a KFT. a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,
2. a KFT. önálló egészségügyi tevékenység végzésére való jogosultságát bármely okból elveszti.

A feladat-ellátási szerződést a felek 30 napos felmondási határidővel írásban mondhatják fel.

1. A szerződő felek kötelesek a jelen szerződésben foglaltaktól eltérő feltételéről egymást kölcsönösen tájékoztatni.
2. A feladatot ellátó KFT. tudomásul veszi, hogy az egészségbiztosító pénztárral kötött finanszírozási szerződéssel Csongrád Városi Önkormányzat rendelkezik, a finanszírozási pénzösszeg Csongrád Városi Önkormányzat számlájára érkezik és jelen szerződés hatálya alatt az önkormányzat a finanszírozási összeget (az üzemeltetési költségek levonása után) átadja a feladatellátó részére.
3. Jelen szerződés jogerőre emelkedett a Csongrád Megyei Kormányhivatal Szentesi Járási Hivatal Járási Népegészségügyi Intézete által kiadott működési engedély birtokában érvényes.
4. Jelen szerződés megszüntetése, módosítása, felülvizsgálata közös megegyezéssel bármikor lehetséges.

A felek rögzítik, hogy jelen szerződésben nem szabályozott kérdésekben a felek között érvényben lévő feladat-ellátási szerződés az irányadó.

1. A felek jogvitájukat tárgyalásos úton rendezik, ennek sikertelensége esetén, bírósági út igénybevétele alkalmára ki kötik a Csongrádi Járásbíróság kizárólagos illetékességét.

A felek jelen megállapodást, mint akaratukkal mindenben megegyezőt elolvasás és értelmezés után helybenhagyólag aláírták.

Csongrád, 2019. november ..

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Bedő Tamás

 feladatellátó polgármester